
                                                    Nr.4c-3/209/2016
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru completarea Legii nr.10/1995 privind calitatea în construcţii, transmis cu adresa nr.P.L.x. 254 din 16 mai 2016.


În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/209/2016

R A P O R T

asupra proiectului de Lege pentru completarea Legii nr.10/1995 privind calitatea în construcţii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege pentru completarea Legii nr.10/1995 privind calitatea în construcţii, provenit dintr-o propunere legislativă a domnilor deputaţi PNL Alexe Costel, Alexe Florin-Alexandru, Cocei Erland, Doboş Anton, Guran Virgil, Nazare Alexandru, Roman Cristian-Constantin, Tararache Mihai, transmis cu adresa nr.P.L.x. 254 din 16 mai 2016, înregistrat la comisie sub nr.4c-3/209 din 16 mai 2016.



Consiliul Legislativ, cu avizul nr.31/13.01.2016, avizează favorabil propunerea legislativă cu observaţii şi propuneri.



Guvernul, prin actul nr.698/DPSG/07.04.2016, nu susţine adoptarea iniţiativei legislative în forma prezentată.


Senatul, în şedinţa din 09 mai 2016, a adoptat proiectul de lege în condiţiile articolului 75 alin.(2) teza a III-a din Constituţia României, republicată.



Comisia juridică, de disciplină şi imunităţi, prin avizul nr.PLx 254/2016 din 08 iunie 2016, a avizat favorabil proiectul de lege.


Proiectul de lege are ca obiect reglementarea completarea Legii nr.20/1995 privind calitatea în construcţii, republicată, cu modificările ulterioare, în sensul incriminării dării în folosinţă publică, înainte de efectuarea recepţiei la terminarea lucrărilor, a construcţiilor finanţate din fonduri publice sau a unei părţi ori instalaţii aferente acesteia, dacă, prin aceasta, ar putea fi pusă în pericol viaţa sau integritatea corporală a uneia ori mai multor persoane sau integritatea unuia sau mai multor bunuri, fapta urmând a fi pedepsită cu închisoare de la 3 la 10 ani şi interzicerea unor drepturi.


Membrii Comisiei pentru industrii şi servicii au examinat proiectul de lege în şedinţa din 14 iunie 2016 şi au hotărât, în unanimitate, să propună Plenului Camerei Deputaţilor respingerea proiectului de Lege pentru completarea Legii nr.10/1995 privind calitatea în construcţii, din următorul considerent: soluţiile legislative promovate de iniţiatori sunt acoperite de prevederile legale în vigoare.



La lucrările comisiei au fost prezenţi 17 deputaţi din totalul de 18 deputaţi membri ai comisiei.



În raport de obiectul şi conţinutul său, proiectul de lege face parte din categoria legilor organice.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

                        PREŞEDINTE,                                SECRETAR,

                          Iulian Iancu                              Bogdan-Radu Ţîmpău

Consilier parlamentar,

Isabela Patricia Robe

